El pabellón asturianu bate records de visites y ventes nel añu de la so vuelta con nueva xestión, programación cultural variao y productos d’alta calidá y d’innovación gastronómica.
#000006
Asturies tien un sitiu especial nel coral de los bretones y la xente celta que cada añu pasa pol Festival Intercéticu d’An Oriant. Poro, l’añu pasáu dexó un furacu bien grande que nun se pudio enllenar, dao que nun hebio representación de nueso ente los pabellones del festival.
#000007
Sicasí, esti añu renovóse esa presencia con más enerxía y voluntá que nunca. L’encargáu de tomar les riendes foi Jesús Adrián Rodríguez Álvarez, qu’antaño fore encargáu d’esti trocín d’Asturies en Breizh, y que anguañu decidió apostar too pa recuperar la ilusión de los miles de visitantes que queríen tener Asturies dientru’l festival.
#000008
Pa ello sirvióse de los productos más representativos de la cultura de nueso: ente les bayuroses muestres de gastronomía asturiana, atopóse sidre natural del Llagar Contrueces, asina comu novedaes cerveceres de la mano de SCONE, desmarcándose del restu pabellones con una cerveza de calidá y carácter. Los dixestivos corrieron a cargu d’Oruxos Monasteriu de Corias, qu’aportaren una variedá bien rica que cubría tolos gustos posibles. El publicu quedó especialmente impresionáu polos platos típicos asturianos, qu’esti añu aportaron una versión renovada ya tradicional.
#000009
Toles xestiones del pabellón que diben surdiendo pudieron solventase rápidamente col sofitu de Nicolás Radin. El públicu pudo esfrutar de numberoses actuaciones musicales, dende’l grupu Melandru, fasta’l soníu del rockabilly acadiense, pasando por micros abiertos y actuaciones de los grupos que representaron a Asturies nel festival: la Banda Gaites Villaviciosa, la Banda Gaites El Gumial ya el Grupu Baille San Félix, que ficieron les delicies de tolos visitantes del pabellón.
#000010
Les dos presentciones del VIII SISGA ufiertaes pola delegación de LA SIDRA y la FUNDACIÓN ASTURIES XXI ocuparon un llugar destacáu pa los fieles clientes de la carpa, que pudieron deprender sobre les destremaes variedaes de sidre amás de la natural, de más d’ochu países y que foren un ésitu dafechu.
#000011
Dende’l pabellón agradezse también a la Delegación Asturiana del festival y al so responsable, Iñaki Sánchez Santianes, por tol sofitu y la bona muerganización nestes feches marcaes a fuéu nel calendariu de tou aficionáu al folk y la cultura celta. Tamién damos les gracies a la Conseyería de Turismu d’Asturies, qu’aportó un puntu d’información turístico que resultó de gran utilidá pa tolos visitantes potenciales del nuesu país.
#000012
¿Hai que ximielgar la botella sidre?
#000015
La Bona Confradería de los Siceratores d’Asturies va cellebar el prósimu 19 de marzu, la que sedrá la so novena edición.
#000024
LA SIDRA.- Como vien siendo avezao nes postreres ediciones, l’actu desendolcaráse nel Muséu de la Sidre de Nava de magar les seyes de la tardi y demientres el mesmu fadrán entrega de los diplomes acreítativos a los sos nuevos ‘siceratores de méritu’, que nesta ocasión sedrán concedíos al colleutivu etnográficu Los Sidros, al grupu musical Los GAscones, al humorista gráficu Neto y al Llagar Sidra Quelo.
#000025
More about International Cider Summit Asturies
#000032
Races de mazana DOP Sidre d'Asturies
#000033
Presentación d’International Cider Summit Asturies
#000036
La Comisión Europea espubliza la solicitú de proteición de la sidre vasco
#000037
Casa Quelo, un llagar con muncho más que sidre
#000039